[15. Születés és teremtés]

**139. Zsoltár**

13Te alkottad veséimet, te formáltál anyám méhében. 14Magasztallak téged, mert félelmetes vagy és csodálatos; csodálatosak alkotásaid, és lelkem jól tudja ezt. 15Csontjaim nem voltak rejtve előtted, amikor titkon formálódtam, mintha a föld mélyén képződtem volna. 16Alaktalan testemet már látták szemeid; könyvedben minden meg volt írva, a napok is, amelyeket nekem szántál, bár még egy sem volt meg belőlük. 17Mily drágák nekem szándékaid, Istenem, mily hatalmas azoknak száma! 18Számolgatom, de több a homokszemeknél, és a végén is csak nálad vagyok.

**Jób 10, 8–12**

8Kezed formált és alkotott engem, azután elfordulsz, és el akarsz pusztítani? 9Emlékezz csak: úgy formáltál, mint egy agyagedényt, mégis újra porrá tennél? 10Nem úgy öntöttél-e, mint a tejet, és nem úgy oltottál-e, mint a sajtot? 11Bőrbe és húsba öltöztettél, csontokkal és inakkal szőttél át. 12Élettel és szeretettel ajándékoztál meg, és gondviselésed őrizte lelkemet.

**Jób 10,18–19**

18Miért is hoztál ki anyám méhéből? Bár kimúltam volna, és szem ne látott volna! 19Olyan lennék, mint aki nem is volt, akit az anyaméhből vittek a sírba!

[16. A születés ábrázolásai az Ósz-ben]

**Lev 12,1–8**

1Azután így beszélt Mózeshez az ÚR: 2Mondd meg Izráel fiainak: Ha egy asszony teherbe esik, és fiút szül, tisztátalan lesz hét napig, ugyanolyan tisztátalan, mint a havi tisztulása idején. 3A nyolcadik napon metéljék körül a fiú szeméremteste bőrét. 4Még harminchárom napig maradjon otthon az anya, míg megtisztul a vértől. Semmiféle szent dolgot nem érinthet, a szentélybe sem jöhet el, míg le nem telnek tisztulásának a napjai. 5Ha pedig leányt szül, két hétig lesz olyan tisztátalan, mint a havi tisztulásakor, és hatvanhat napig kell otthon maradnia, míg megtisztul a vértől.
6Amikor letelnek tisztulásának a fiú vagy a leány miatt előírt napjai, vigyen egy egyéves bárányt égőáldozatul, egy galambot vagy egy gerlét pedig vétekáldozatul a kijelentés sátrának a bejárata elé a paphoz. 7Az pedig mutassa be az ÚR színe előtt, és végezzen engesztelést az asszonyért, akkor tisztává lesz a vérfolyás után. Ugyanez a törvény vonatkozik a fiút és a leányt szülő asszonyra. 8De ha nem telik neki bárányra, akkor fogjon két gerlét vagy két galambot: egyet égőáldozatul, egyet vétekáldozatul. A pap pedig végezze el az engesztelést érte, és akkor tiszta lesz.

**Gen 38,18**

27Amikor elérkezett Támár szülésének ideje, kitűnt, hogy ikrek vannak a méhében. 28Szülés közben az egyik kidugta a kezét, a bába megfogta, vörös fonalat kötött a kezére, és így szólt: Ez jött világra először. 29De amikor visszahúzta a kezét, mégis a testvére jött előbb. A bába ezt kérdezte: Hogyan törtél magadnak utat? Ezért nevezte el az apja Pérecnek. 30Utána világra jött a testvére, akinek a vörös fonál volt a kezén. Őt Zerahnak nevezte el.

**1Sám 4,21**

19A menye, Fineás felesége pedig terhes volt, közel a szüléshez. Amikor meghallotta a hírt, hogy elvették az Isten ládáját, és meghalt az apósa meg a férje is, összegörnyedt és megszült, mert rátörtek a szülési fájdalmak. 20És amikor haldoklott, ezt mondták a mellette álló asszonyok: Ne félj, mert fiút szültél! De ő nem felelt, nem is figyelt oda, 21hanem elnevezte a gyermeket Íkábódnak – ami azt jelenti: odavan Izráel dicsősége –, mert elvették az Isten ládáját, és odalett az apósa, meg a férje is. 22Ezért mondta: Odavan Izráel dicsősége, mert elvették az Isten ládáját!

**Gen 16,15**

15Ezután fiút szült Hágár Abrámnak. Abrám Izmaelnek nevezte a fiát, akit Hágár szült.

**Gen 21,3**

3Ábrahám Izsáknak nevezte el újszülött fiát, akit Sára szült neki.

**Hós 1,4.6.9**

3Ő elment, és elvette Gómert, Diblajim leányát; az teherbe esett, és fiút szült neki.
4Akkor ezt mondta neki az ÚR: Nevezd el Jezréelnek, mert már csak egy kis idő, és megbüntetem Jéhú házát a jezréeli vérontás miatt, és véget vetek Izráel háza királyságának. 5Azon a napon összetöröm Izráel íját Jezréel síkságán.
6Gómer újból teherbe esett, és leányt szült. Akkor ezt mondta Hóseásnak az ÚR: Nevezd őt így: „Nincs irgalom.” Mert nem leszek többé irgalmas Izráel házához, és nem bocsátok meg nekik. 7Júda házához azonban irgalmas leszek, és megsegítem őket mint URuk, Istenük. De nem íjjal, karddal és harccal, nem lovakkal és lovasokkal segítem meg őket.
8Miután elválasztotta „Nincs irgalom” nevű leányát, újból teherbe esett, és fiút szült. 9Az ÚR pedig ezt mondta: Nevezd őt így: „Nem népem.” Mert nem vagytok az én népem, és én sem vagyok a tietek.

**Jób 3,16**

16Vagy miért nem ástak el, mint az elvetélt gyermeket, mint azt a csecsemőt, aki nem jöhetett élve a világra?

**Zsolt 58,9**

9Járjanak úgy, mint a csiga, amely széjjelmállik, vagy mint az elvetélt magzat, amely nem látott napvilágot.

**Préd 6,3**

 3Ha valakinek száz gyermeke születik is, ha sok évig él is, magas kort érve meg, de ha nem tudja élvezni javait, sőt méltó temetés sem jut neki, akkor azt gondolom, hogy jobb az elvetéltnek, mint neki.

**Ex 21,22**

22Ha férfiak verekednek, és úgy meglöknek egy terhes asszonyt, hogy az idő előtt megszül, de nagyobb szerencsétlenség nem történik, akkor bírságot kell fizetni aszerint, ahogyan az asszony férje megszabja, és bírák előtt kell azt megadni. 23Ha viszont nagyobb szerencsétlenség történt, akkor életet kell adni életért.

**Gen 38,9**

9De Ónán tudta, hogy az utód nem az övé lesz. Ezért amikor bement a bátyja feleségéhez, a földre vesztegette a magot, hogy ne támasszon utódot a bátyjának.

[17. A születés teológiai dimenziói az Ósz-ben]

**Gen 3,16**

16Az asszonynak ezt mondta: Igen megnövelem terhességed fájdalmát, fájdalommal szülöd gyermeked. Vágyakozni fogsz férjed után, ő pedig uralkodni fog rajtad.

**Gen 3,20**

20Az ember Évának nevezte el a feleségét, mert ő lett az anyja minden élőnek.

**Sir 40,1**

1Igen nagy vesződség minden ember sorsa, Ádám gyermekei nehéz igát húznak, attól a naptól, amikor megszületnek, míg vissza nem térnek mindenek anyjához.

**1Sám 4,19**

19A menye, Fineás felesége pedig terhes volt, közel a szüléshez. Amikor meghallotta a hírt, hogy elvették az Isten ládáját, és meghalt az apósa meg a férje is, összegörnyedt és megszült, mert rátörtek a szülési fájdalmak.

**Ézs 13,8**

8Megrémülnek, kínzó fájdalmak fogják el őket, vonaglanak, mint a vajúdó asszony. Riadtan néznek egymásra, és az arcuk ég a szégyentől.

**Ézs 21,3**

3Ezért görcsös fájdalom fogja el derekamat, olyan kínok gyötörnek, mint a vajúdó nő kínjai; megzavarodom attól, amit hallok, megrémülök attól, amit látok.

**Jer 13,21**

21Mit fogsz mondani, amikor föléd rendeli, nyakadba ülteti azokat az ÚR, akiket barátokká akartál tenni? Nem vesznek-e erőt rajtad a fájdalmak, mint a vajúdó asszonyon?

**Jer 22,23**

3A Libánonon trónolsz, a cédrusok közt van a fészked?! Hogy fogsz majd nyögni, ha rád törnek a fájdalmak, mint a szülő asszonyra a vajúdás!

**Ézs 66,7–9**

7Mielőtt vajúdott, már meg is szült; mielőtt rájött a fájdalom, fiút hozott a világra. 8Ki hallott ilyet, ki látott ehhez foghatót? Vajon egy országért csak egy napig kell vajúdni? Születik-e nép csak úgy egyszerre? Hiszen alig vajúdott Sion, máris megszülte fiait. 9Csak megindítsam, és ne vezessem le a szülést? – kérdezi az ÚR. Vagy én, aki a szülést vezetem, megakadályozzam? – kérdezi Istened.

**Zsolt 90,2**

 2Mielőtt hegyek születtek, mielőtt a föld és a világ létrejött, öröktől fogva mindörökké vagy te, ó, Isten!

**Deut 32,18**

18Kőszikláddal, aki nemzett, nem törődtél; elfeledted Istent, aki világra hozott!

**Num 11,12–14**

12Vajon bennem fogant ez az egész nép, vagy én szültem-e, hogy ezt mondod nekem: Ahogyan a dajka viszi a csecsemőt, úgy vidd az öledben arra a földre, amelyet te ígértél oda esküvel atyáiknak? 13Honnan vegyek húst, hogy adjak ennek az egész népnek? Hiszen így siránkoznak előttem: Adj nekünk húst, hadd együnk! 14Nem tudom egyedül vinni ezt az egész népet, mert túl nehéz nekem.

**Ézs 42,14**

14Sokáig hallgattam, némán türtőztettem magam. De most zihálva nyögök és lihegek, akár egy szülő asszony.

**(Ézs 66,9)**

**Zsolt 2,7**

7Kihirdetem az ÚR végzését. Ezt mondta nekem: Az én fiam vagy! Fiammá tettelek ma téged!

**Zsolt 110,3**

3Néped önként követ szent öltözetben, ha sereget gyűjtesz. Mint hajnal méhéből jött harmat, olyan a te ifjúságod.

**Zsolt 22,10**

10Te hoztál ki engem anyám méhéből, biztonságba helyeztél anyám emlőin. 11Már anyám ölében is rád voltam utalva, anyám méhében is te voltál Istenem.

**Zsolt 71,6**

 6Te voltál támaszom születésem óta, te hoztál ki anyám méhéből, téged dicsérlek szüntelen.

[18. A halál ábrázolása az Ósz-ben I.]

**Zsolt 88,6. 10 –13**

 6A halottak közé kerülök, mint azok, akik leterítve fekszenek a sírban, akikre nem gondolsz többé, és kikerültek a kezedből.

10szemem elbágyadt a nyomorúságtól. Hívtalak, URam, mindennap, kitártam feléd kezemet. 11Teszel-e csodát a halottakkal? Fölkelnek-e az árnyak, hogy magasztaljanak téged? (Szela.) 12Beszélnek-e a sírban szeretetedről, hűségedről az enyészet helyén? 13Ismeretesek-e csodáid a sötétségben, igazságod a feledés földjén?

[19. A halál ábrázolása az Ósz-ben II.]

**Ez 8,14**

14És bevitt engem az ÚR háza kapujának a bejáratához, amely északra néz. Asszonyok ültek ott, akik Tammúzt siratták.

**Jób 28,5**

1Az ezüstnek megvan a bányája, az aranynak is a helye, ahol mossák. 2A vasat a földből hozzák elő, a rezet pedig kőzetből olvasztják. 3Véget vet az ember a sötétségnek, és végigkutatja sorra a sűrű homályban és sötétségben rejlő köveket. 4Aknát törnek lakatlan helyen, elfeledett tájon, ahol senki sem jár, abban függnek, himbálóznak, messze az emberektől. 5A föld, amelyből kenyér terem, odalent olyan, mintha tűz pusztította volna. 6A zafír kőzetben található, az arany pedig rögöcskékben. 7Ösvényét nem ismeri a ragadozó madár, a sólyom szeme sem pillantja meg. 8Nem járnak ott vadállatok, az oroszlán sem lépked rajta. 9A legkeményebb követ is megmunkálja, a hegyek tövét is földúlja az ember. 10A sziklákban folyosót hasít, és felkutatja valamennyi kincsét. 11A beszivárgó víz útját eltömi, és napvilágra hozza, ami rejtve van.

[20. A halál ábrázolása az Ósz-ben III.]

**Zsolt 18**

5Körülvettek a halál kötelei, pusztító áradat rettent engem. 6A sír kötelei fonódtak rám, a halál csapdái meredtek rám. 7Nyomorúságomban az ÚRhoz kiáltottam, segítségért kiáltottam Istenemhez. Meghallotta hangomat templomában, kiáltásom a fülébe jutott.

**Zsolt 28**

Téged hívlak, URam, kősziklám, ne fordulj el tőlem némán! Mert ha némán elfordulsz, hasonló leszek a sírba roskadókhoz.

**Zsolt 30**

2Magasztallak, URam, mert megmentettél. Nem engedted, hogy ellenségeim örüljenek bajomon. 3URam, Istenem, hozzád kiáltottam, és meggyógyítottál engem. 4URam, kihoztál engem a holtak hazájából, életben tartottál, nem roskadtam a sírba. 5Zengjetek az ÚRnak, ti, hívei, magasztaljátok szent nevét!

**Zsolt 40**

2Várva vártam az URat, és ő lehajolt hozzám, meghallotta kiáltásomat. 3Kiemelt a pusztulás verméből, a sárból és az iszapból. Sziklára állította lábamat, biztossá tette lépteimet. 4Új éneket adott a számba, Istenünknek dicséretét.

 **Zsolt 69**

2Segíts meg, Istenem, mert nyakamig érnek a vizek! 3Feneketlen iszapba süllyedtem, nincs hol megállnom. Örvénylő vizekbe estem, elsodort az ár. 4Belefáradtam a kiáltozásba, kiszáradt a torkom, szemem elhomályosodott, míg Istenemre vártam.

8Mert érted vállaltam gyalázatot, érted borítja szégyenpír arcomat. 9Idegenné lettem testvéreim számára, anyám fiai sem ismernek rám. 10Mert a házad iránti féltő szeretet emészt; rám hull a gyalázat, ha téged gyaláznak. 11Sírtam, és böjttel gyötörtem magam, de ez csak gyalázatomra vált. 12Ha gyászruhát öltöttem, szóbeszéd ért miatta. 13Engem szólnak meg a kapuban üldögélők, rólam szólnak a borivók nótái. 14De én hozzád imádkozom, URam, a kegyelem idején, Istenem. Nagy szeretettel hallgass meg, hűségesen segíts meg! 15Húzz ki a sárból, hogy el ne süllyedjek, hadd meneküljek meg gyűlölőimtől, az örvénylő vizekből! 16Ne sodorhasson el a víz árja, ne nyelhessen el a mélység, ne záruljon be fölöttem a kút szája! 17Hallgass meg, URam, jóságos szeretettel, nagy irgalmaddal fordulj hozzám! 18Ne rejtsd el orcádat szolgád elől! Bajban vagyok, siess, hallgass meg! 19Jöjj hozzám, és válts meg engem, ments meg ellenségeimtől! 20Te tudod, milyen gyalázat ért, milyen szégyen és szidalom; látod minden ellenségemet. 21A gyalázat összetörte szívemet, egészen belebetegedtem. Részvétre vártam, de hiába, vigasztalókra, de nem találtam. 22Ételembe mérget tettek, szomjúságomban ecettel itattak.

 **Zsolt 71**

10Mert ellenségeim azt mondják rólam, akik életemre törnek, így tanácskoznak: 11Elhagyta őt Isten, üldözzétek, fogjátok meg, mert nincs, aki megmentse! 12Ó, Isten, ne légy távol tőlem, Istenem, siess segítségemre!

**Zsolt 80**

5URam, Seregek Istene, meddig lángol még haragod néped imádsága ellenére? 6Kenyér helyett könnyel etetted őket, bőségesen adtál inni könnyeket. 7Te okoztad, hogy civakodnak velünk szomszédaink, ellenségeink pedig gúnyolnak minket. 8Seregek Istene, újíts meg bennünket! Ragyogtasd ránk orcádat, hogy megszabaduljunk!

**Zsolt 116**

3Körülfontak a halál kötelei, a sírtól való rettegés fogott el engem, nyomorúságban és bánatban van részem. 4De az ÚR nevét hívom segítségül: Ó, URam, mentsd meg életemet! 5Kegyelmes és igazságos az ÚR, irgalmas a mi Istenünk. 6Megőrzi az ÚR az együgyűeket, elesett vagyok, de ő megsegít. 7Légy újból nyugodt, lelkem, mert jól bánt veled az ÚR! 8Megmentettél engem a haláltól, szememet a könnyhullatástól, lábamat az elbukástól, 9az ÚR színe előtt járhatok az élők földjén.

**Jób 4,7**

7Emlékezz csak: elpusztult-e valaki ártatlanul, és irtottak-e ki valahol becsületes embereket? 8Ahogyan én láttam, mindenki azt aratja, aminek felszántott: hamisságot és vészt, ha egyszer azt vetett. (Elifáz)

**Jób 9,29**

Tudom, hogy nem tartasz ártatlannak. 29Ha tehát bűnös vagyok, minek fárasszam magam hiába?

**Jób 1,21**

20Jób ekkor fölállt, megszaggatta köntösét, és megnyírta a fejét. Azután a földre esve leborult, 21és így szólt: Meztelenül jöttem ki anyám méhéből, meztelenül is megyek el. Az ÚR adta, az ÚR vette el, áldott legyen az ÚR neve!

**Ézs 26,19**

17Olyanok voltunk előtted, URam, mint a terhes asszony, amikor szülni kezd: amíg vajúdik, folyton kiáltozik fájdalmában. 18Terhesek voltunk, vajúdtunk, de csak szelet szültünk: nem szereztünk szabadulást az országnak, és nem jöttek emberek a világra. 19De a te halottaid életre kelnek, föltámadnak a holttesteik! Ébredjetek, és ujjongjatok, kik a porban laktok! Mert harmatod a világosság harmata, és a föld visszaadja az árnyakat.

[21. A halál „arcai”]

**Ézs 40,6–8**

6Egy hang szól: Kiálts! Én megkérdeztem: Mit kiáltsak? Minden test csak fű, és minden szépsége, mint a mezei virágé. 7Elszárad a fű, elhervad a virág, ha ráfúj az ÚR szele. – Bizony, csak fű a nép! 8Elszárad a fű, elhervad a virág, de Istenünk igéje örökre megmarad.

 **Zsolt 103,15**

15Az ember napjai olyanok, mint a fű, úgy virágzik, mint a mező virága.

**Jób 14,2**

2Kihajt, mint a virág, majd elfonnyad, árnyékként tűnik el, nem marad meg.

**Zsolt 90**

5Elragadod őket, olyanok lesznek, mint reggelre az álom, mint a növekvő fű: 6reggel virágzik és növekszik, estére megfonnyad és elszárad.

**Jób 14,11**

11Kifogyhat a víz a tóból, a folyó kiapadhat, sőt ki is száradhat, 12de az ember nem kel föl, ha egyszer lefeküdt: az egek elmúltáig sem ébrednek föl, nem serkennek föl alvásukból.

**Zsolt 102**

5Szívem olyan, mint a levágott és elszáradt fű, még az evésről is elfelejtkezem.

**Zsolt 144**

 4Az ember a lehelethez hasonló, napjai a tűnő árnyékhoz.

 **Jób 14,2**

2Kihajt, mint a virág, majd elfonnyad, árnyékként tűnik el, nem marad meg.

**Zsolt 104**

29Ha elrejted orcádat, megrémülnek, ha elveszed lelküket, kimúlnak, és ismét porrá lesznek.

**2Sám 14,14**

14Mert bizony meghalunk, és olyanok leszünk, mint a víz, amelyet ha a földre öntenek, nem lehet összeszedni.

**Zsolt 31**

5Szabadíts ki a hálóból, amelyet titkon vetettek nekem, mert te vagy az erősségem.

**Préd 12,6**

6Végül elszakad az ezüstkötél, összetörik az aranypohár, a korsó eltörik a forrásnál, és a kerék belezuhan a kútba. 7A por visszatér a földbe, olyan lesz, mint volt, a lélek pedig visszatér Istenhez, aki adta.

**Jób 18,6**

6Elsötétül sátrában a világosság, mécsese kialszik mellette.

 **Péld 20,20**

20Aki apját vagy anyját átkozza, annak mécsese a legnagyobb sötétben alszik ki.

**Ézs 50,9**

9Íme, az én Uram, az ÚR megsegít engem, ki mer bűnösnek mondani? Mindnyájan szétmállanak, mint a ruha, melyet megrágott a moly.

**Zsolt 39,12**

 12A bűn miatt büntetéssel fenyíted az embert, tönkreteszed szépségét, mint a moly. Mint egy lehelet, annyit ér minden ember.

**Jób 13,28**

28Korhadtan mállok szét, mint a molyrágta ruha.

**Ézs 5,29**

29Ordítása, mint az oroszláné, ordít, mint a fiatal hímek, morog, és zsákmányt ragad, elviszi menthetetlenül.

**Mi 5,7**

7Olyan lesz Jákób maradéka a nemzetek között, a többi nép között, mint az oroszlán az erdő vadjai között, mint a fiatal hím oroszlán a juhnyájak között: amerre jár, tipor és tép menthetetlenül.

**Zsolt 10,9**

9Lesben áll rejtekhelyén, mint oroszlán a bozótban. Lesi, hogy elragadhassa a nincstelent. Kiveti hálóját, és elragadja a nincstelent.

**Jón 2,4**

4Mélységbe dobtál, a tenger közepébe, és áradat vett körül. Minden habod és hullámod átcsapott fölöttem.

**Zsolt 69,2–3**

2Segíts meg, Istenem, mert nyakamig érnek a vizek! 3Feneketlen iszapba süllyedtem, nincs hol megállnom. Örvénylő vizekbe estem, elsodort az ár.

**Zsolt 88,8**

8Rám nehezedett haragod, örvényeid mind lehúznak engem.

**Zsolt 124,4–5**

4Akkor elsodortak volna a vizek, átcsapott volna rajtunk az áradat. 5Átcsaptak volna rajtunk a tajtékzó vizek.

**Jób 20,28**

8Házának jövedelmét elhurcolják, szétfolyik Isten haragja napján.

**Zsolt 42,8**

 8Örvény örvénynek kiált zuhatagjaid hangjában, minden habod és hullámod átcsapott fölöttem.

**Zsolt 71,20**

20Sok nyomorúságot és bajt láttattál velem, de újra megelevenítesz, még a föld mélyéből is újra fölhozol engem.

**Gen 7,11**

11Nóé életének hatszázadik évében, a második hónap tizenhetedikén: fölfakadt ezen a napon a nagy mélység minden forrása, megnyíltak az ég csatornái, 12majd negyven napon és negyven éjen át ömlött az eső a földre.

**Zsolt 104,6**

6Mély vizekkel borítottad be, mint valami öltözettel, a hegyeken is állt a víz.

**Hós 13,3**

3Azért olyanok lesznek, mint a reggeli felhő és mint a korán tűnő harmat, mint a szérűről elsodort pelyva és mint a kémény füstje.

**Zsolt 1,4**

4Nem így járnak a bűnösök, hanem úgy, mint a pelyva, amelyet szétszór a szél.

**Jób 21,18**

17Ugyan, hányszor alszik ki a bűnösök mécsese, hányszor éri veszedelem őket, és oszt nekik pusztulást az Isten haragja, 18vagy lesznek olyanok, mint a szél hordta törek, és mint a pelyva, melyet elragadott a forgószél?!

[22. A halál teológiai megítélése]

**Préd 1,11**

11Nem emlékszünk az elmúltakra, de ami ezután következik, arra sem fognak emlékezni, akik majd azután lesznek.

**Préd 2,16**

16Bizony a bölcs emberre sem emlékeznek örökké, meg a bolondra sem. Mert mindaz, ami megtörtént, feledésbe megy az eljövendő időben, és a bölcs is meghal, meg a bolond is.

**Préd 8,10**

10Így láttam, hogy a bűnösöknek temetést rendeztek, amikor meghaltak; de eltávolították a szent helyről azokat, akik becsületesen éltek, és elfelejtették őket a városban.

**Préd 9,5**

5Az élők annyit tudnak, hogy meg fognak halni; de a holtak semmiről sem tudnak, semmiből sincs hasznuk többé, még az emléküket is elfelejtik.

[23. A holtak jövője]

**Ézs 26,19**

19De a te halottaid életre kelnek, föltámadnak a holttesteik! Ébredjetek, és ujjongjatok, kik a porban laktok! Mert harmatod a világosság harmata, és a föld visszaadja az árnyakat.

**Dán 12,2**

2Azok közül, akik a föld porában alszanak, sokan felébrednek majd: némelyek örök életre, némelyek gyalázatra és örök utálatra.

**Ez 37,7–10**

1Az ÚR megragadott engem; elvitt engem az ÚR lélek által, és letett egy völgyben. Tele volt az csontokkal. 2Végigvezetett köztük körös-körül, és láttam, hogy nagyon sok csont volt a völgyben, és már nagyon szárazak voltak. 3Megkérdezte tőlem: Emberfia! Életre kelnek-e még ezek a csontok? Én így feleltem: Ó, Uram, URam, te tudod! 4Akkor ezt mondta nekem: Prófétálj e csontokról! Mondd nekik: Ti, száraz csontok, halljátok az ÚR igéjét! 5Így szól az én Uram, az ÚR ezekhez a csontokhoz: Én lelket adok belétek, és életre keltek. 6Inakat adok rátok, húst rakok rátok, és beborítlak benneteket bőrrel, azután lelket adok belétek, hogy életre keljetek. Akkor majd megtudjátok, hogy én vagyok az ÚR!
7Én tehát prófétáltam, ahogyan megparancsolta nekem. Amint prófétálni kezdtem, hirtelen nagy zörgés támadt, a csontok pedig remegni kezdtek, és egymáshoz illeszkedtek. 8Láttam, hogy inak kerültek rájuk, majd hús növekedett, és végül bőr borította be őket, de lélek még nem volt bennük. 9Akkor ezt mondta nekem: Prófétálj a léleknek, prófétálj, emberfia, és mondd a léleknek: Így szól az én Uram, az ÚR: A négy égtáj felől jöjj elő, lélek, és lehelj ezekbe a megöltekbe, hogy életre keljenek! 10Én tehát prófétáltam, ahogyan megparancsolta nekem. Akkor lélek szállt beléjük, életre keltek, és talpra álltak: igen-igen nagy sereg volt.
11Akkor ezt mondta nekem: Emberfia! Ez a sok csont Izráel egész háza, amely most ezt mondja: Kiszáradtak a csontjaink, és elveszett a reménységünk, végünk van. 12Azért prófétálj, és ezt mondd nekik: Így szól az én Uram, az ÚR: Íme, felnyitom sírjaitokat, és kihozlak sírjaitokból, én népem, és beviszlek benneteket Izráel földjére. 13Majd megtudjátok, hogy én vagyok az ÚR, amikor fölnyitom sírjaitokat, és kihozlak sírjaitokból, én népem! 14Lelkemet adom belétek, életre keltek, és letelepítelek benneteket a saját földeteken. Akkor majd megtudjátok, hogy én, az ÚR, meg is teszem, amit megmondtam – így szól az ÚR.